cyanic-selkie/wikianc huggingface dataset:
Stang
Stangrute
Stangrute var et kvadratmål som tilsvarte 8 kvadrattommelalen, senere 6 sjællandske kvadratalen (noen steder også 4 kvadratstikker). Det eksakte målet har variert fra sted til sted og tid til tid. På 1700-tallet tilsvarte en stangrute ca. 14,175 m² i deler av Buskerud og Telemark, mens den i Hedmark og Oppland utgjorde ca. 19,572 m².
Engelsk stang (rod)
Den engelske stangen, kalt rod, avledet fra angelsaksisk rodd, antagleig beslektet med norrønt rudda, ble i 1607 standardisert til 5,5 yard (5,0292 meter), 16,5 fot eller 1/320 av ei mile. En rod er samme lengde som en perch og en pole.
Referanser
Перч (единица измерения)
The Deep Purple (film, 1915)
The Deep Purple er en amerikansk stumfilm fra 1915, regissert av James Young.
Den ble innspilt på nytt i 1920 med samme tittel.
Handling
Doris Moore er datter av en prest som bor i en liten by på landet, noen timers avstand fra New York. Hun hjelper faren i hans arbeid i menigheten hans, underviser ved søndagsskolen, og spiller på det hvesende gamle orgelet i kirken. En dag mottar de et brev som utgir seg fra å komme fra et selskap som leverer orgel i New York, men som i virkeligheten kommer fra en gjeng kjeltringer. Brevet tilbyr å levere et vakkert pipeorgel, hvis de får et avdrag på en tredjedel av kostnadene - og resten av pengene kan de betales senere.
Forslaget legges frem for diakonene, og de bestemmer seg for å vurdere tilbudet. Presten skriver et brev til orgel-selskapet og skurkens sjef, Harry Leland. Han fremstår som en kjekk, flott verdensmann, og ankommer byen deres for å snakke om alle fordelene med orgelet deres. I mellomtiden har skurkene i New York mottatt informasjon om at Will Lake, som eier en formue på 50 000 dollar, er på vei østover og skal bli værende i New York i en ukes tid. De kriminelle bestemmer seg for å utpresse Lake for pengene hans. Samtidig blir Leland tiltrukket av Doris, og bestemmer seg for å lokke henne til New York for deretter å bruke henne i kjeltringenes ondskapsfulle planer.
Leland påstår at han henne henne, og han foreslår ekteskap - noe Doris raskt samtykker til. Umiddelbart etter å ha fått det første avdraget for det påståtte orgelet, reiser Leland og Doris tilbake til New York sammen. De besøker pensjonatet Frisco Kate, som ofte brukes av kjeltringene som møtested. De planlegger å bruke Doris som en slag lokkemat, og få Will Lake til å besøke en leilighet som de har forberedt på forhånd. Men en konflikt oppstår, hvor Lake blir slått bevisstløs, frastjålet alle pengene hans, og låst inne.
Øvre Ådal
Øvre Ådal er den nordre delen av dalføret Ådal i Ringerike kommune. Området strekker seg fra Bergsund i sør, langs østsiden av Ådalselva og innsjøen Sperillen. I øst inngår områdene inn mot Fjorda til fylkesgrensen mot Oppland. I nord strekker området seg til grensen mot Sør-Aurdal kommune i Oppland.
Øvre Ådal inngår som ett av tre større områder i dalføret, sammen med Ytre Ådal og Vestre Ådal. Naturlig sentrum for denne delen av dalføret er tettstedet Nes i Ådal.
James Elmer Mitchell
James Elmer Mitchell (født c. 1952) er en amerikansk psykolog kjent som arkitekten bak et av de viktigste forhørsprogrammene til CIA etter 9/11. Programmet tok i bruk såkalte utvidede forhørsmetoder (), slik som vanntortur (simulert drukning), hypotermi (sterk nedkjøling), stressposisjoner og nekting av søvn.
Mitchell ble ansatt av CIA i 2002 for å utarbeide et forhørsprogram rettet mot antatte terrorister. Han hadde aldri gjennomført et forhør, hadde ingen trening i dette, ingen ekspertise eller kjennskap til Al-Qaida, snakket ikke arabisk og hadde ingen spesielle kunnskaper om radikal islam. Likevel lovet han at han kunne utarbeide en forhørsplan rettet mot påståtte Al Qaida-medlemmer. En senere rapport fra CIA slo fast at Mitchells torturprogram ikke var helsemessig forsvarlig og at det ikke fantes vitenskapelig belegg for at det ville føre til pålitelig informasjon.
Bruno Nuytten
Bruno Nuytten (født 1945) er en fransk filmfotograf og filmregissør.
Nuytten ble født i Melun i Frankrike. Hans har vært filmfotograf på en rekke filmer som Les Valseuses av Bertrand Blier, India Song av Marguerite Duras og Jean de Florette – Kilden i Provence av Claude Berri. Etter å ha hatt foto på nesten 40 spillefilmer gikk Nuytten i 1988 over i registolen for Camille Claudel, en biografisk film om den kvinnelige kunstneren av samme navn.
Han var fra 1979 til 1983 samboer med den franske skuespillerinnen Isabelle Adjani.
Tidligere kommunevalg på Stord
Kommunestyrevalget 2007
Etter 16 år med Arbeiderpartiets Magne Rommetveit som ordfører, ble det borgerlig styre med Liv Kari Eskeland (H) og Leif-Steinar Alfsvåg (KrF) som henholdsvis ordfører og varaordfører etter kommunestyrevalget i 2007. Arbeiderpartiet gikk kraftig tilbake, mens Høyre, Venstre og Senterpartiet gikk mest frem.
Adam Scholefield
Adam Scholefield (født 24. mai 1985) er en britisk vannpolospiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Lu Lan
Lu Lan (født 2. mai 1987 i Changzhou i provinsen Jiangsu i Folkerepublikken Kina) er en kinesisk badmintonspiller. Hun har ingen større internasjonale resultater, og fikk sin olympiske debut da hun representere Kina under Sommer-OL 2008 i Beijing, Kina, der hun ble nummer 4.
Paul Lotsij
Paulus «Paul» jan Lotsij (født 4. februar 1880 i Dordrecht, død 19. september 1910 i Amsterdam) var en nederlandsk roer som deltok i de olympiske leker 1900 i Paris.
Lotsij vant en olympiske sølvmedalje i roing under Sommer-OL 1900 i Paris. Han var med på båten med roere fra roklubben Minerva Amsterdam som kom på andreplass i den andre finalen i firer med styrmann bak Tyskland. De andre roerne var Coenraad Hiebendaal, broren Geert Lotsij, Johannes Terwogt og Hermanus Brockmann som var styrmann.
Fornebu Fotballklubb
Fornebu Fotballklubb er en fotballklubb fra Bærum i Akershus. Selv om laget holder til i Akershus er klubben med i Oslo Fotballkrets.
Fornebu FK ble etablert høsten 2012. Klubben har sin hjemmebane på Storøya på Fornebulandet. Fornebu FK har et tilbud til spillere som er motivert for å satse på fotball og utvikle sine ferdigheter. Fornebu FK har fokus på trenerkompetanse og kvalitet i treningsinnholdet.
Klubben benytter følgende baner; Storøya kunstgress (hjemmebane), Nesøya kunstgress (hjemmebane for 11'er-kamper), Huk kunstgress (vinter), Bærum Idrettspark kunstgress (vinter, innendørs).
Vitória SC
Vitória Sport Clube, også kjent som Vitória de Guimarães, er en portugisisk sportsklubb fra byen Guimarães i distriktet Braga som bedriver fotball, volleyball, basketball, svømming, vannpolo, bordtennis, friidrett og diverse kampsporter. Klubben ble grunnlagt i 1922 og lagets draktfarger er helhvite med svarte detaljer, mens bortedraktene er helsvarte med hvite detaljer. Fotballaget Vitória SC spiller for øyeblikket i Primeira Liga, som er landets øverste divisjon, og spiller sine hjemmekamper på Estádio D. Afonso Henriques.
Historie
Klubben ble grunnlagt i 1922 og har tradisjonelt vært et cuplag både i nasjonal og europeisk fotballsammenheng. Klubben har vært bak de tre store klubbene (SL Benfica, FC Porto og Sporting Lisboa), men innehar til sammenligning den portugisiske rekorden i antall finaledeltagelser i den nasjonale cupen Taça de Portugal, til tross for at de aldri har vunnet turneringen. Deres beste nasjonale meritter var seier over FC Porto i den portugisiske supercupen Supertaça Cândido de Oliveira i 1988.
Vitória SC har også deltatt i europeisk sammenheng flere ganger, blant annet i Messebycupen, Cupvinnercupen og UEFA-cupen (Europaligaen). Klubbens største bragd i Europacupspill var da laget kvalifiserte seg til kvartfinalen i UEFA-cupen 1986/87 mot tyske Borussia Mönchengladbach.
Spillerstall
Oppdatert 15. april 2023.
Yang Wei (badmintonspiller)
Yang Wei (født 13. februar 1979) er en kinesisk badmintonspiller. Hun har gull fra Sommer-OL 2004 i Athen, og sølv fra Sommer-OL 2000 i Sydney.
Varemerke
Et varemerke er et kjennetegn som benyttes av et kommersielt foretak for å identifisere seg selv og sitt produkt eller tjeneste overfor kundene, samt å skille sitt produkt eller tjeneste fra sine konkurrenters tilsvarende.
Et varemerke kan bestå av alle slags tegn som kan skille en virksomhets varer fra andres, og som kan gjengis grafisk, og kan være ord og ordforbindelser, herunder slagord, navn, logoer, bokstaver, tall, figurer, lyd, bevegelse og avbildninger eller kombinasjoner av dette, eller en vares form, utstyr eller emballasje.
Et varemerke har to hovedformål: det skal identifisere varens kommersielle opprinnelse (varemerkets individualiserende funksjon), og det skal garantere for varenes kvalitet (varemerkets garantifunksjon). Sett fra varemerkeinnhaver er særlig den individualiserende funksjon av interesse, mens det for kundene særlig er garantifunksjonen som er av interesse, slik at de vet at de virkelig får den varen de etterspør.
Registrert varemerke
Vern for et varemerke oppnås enten ved registrering hos en myndighet (i Norge Patentstyret) eller ved innarbeidelse (i noen land, som Danmark, får varemerker vern alt fra de tas i bruk). Så lenge et varemerke holdes i hevd (for registrerte merker ved jevnlig betaling av registreringsavgiften, for innarbeidede ved å holde oppe innarbeidelse) kan varemerkeretten, i motsetning til de fleste andre åndsretter, være evigvarende. En varemerkeregistrering gir enerett til å bruke varemerket som kjennetegn for varer og/eller tjenester. Det innebærer at andre ikke kan bruke et varemerke som kan forveksles for varer og/eller tjenester av samme eller lignende slag som merket er registrert for. I Norge er det Varemerkeloven og Varemerkeforskriften som regulerer området juridisk.
Eneretten gjelder bare bruk i næringsvirksomhet, for eksempel bruk av merket på selve varen, på innpakningen, i reklame, i forretningsdokumenter, i muntlig omtale eller på annen måte. Et varemerke er ofte et resultat av en betydelig innsats i form av tid og ressurser. Det er derfor viktig at den som har utviklet og innarbeidet et merke sikrer seg eneretten til varemerket gjennom registrering.
I motsetning til flere andre åndsrettigheter (men sammen med foretaksnavn) er varemerker ofte ikke resultatet av noen åndsproduksjon.
Holocaust i Polen
Holocaust i Polen var del av det europeiske holocaust organisert av Tyskland under diktatoren Adolf Hitler, og fant sted i tysk-okkupert Polen. Folkemordet tok livet av tre millioner polske innbyggere, med jødisk bakgrunn, halvparten av alle europeiske jøder myrdet under holocaust.
Varemerke
Registrert varemerke
I tillegg er formålet med vern av varemerker annerledes. For åndsverk, fotografiske bilder, oppfinnelser, design, kretsmønstre og plantesorter vernes grovt sett en verdi som ligger i dem selv, for varemerker er det derimot slik at det som vernes er en bakenforliggende verdi, som goodwill eller renommé.
Degenerering
Et varemerke kan bli så utbredt og dominerende («degenerert») at det etter hvert blir et generisk fellesnavn eller allmennord for en gruppe produkter eller tjenester. Eksempler på slike degenererte varemerker er frisbee, termos, nylon og potetgull.
Eget varemerke
Uttrykket «eget varemerke» sikter til butikkjedenes egne varemerker, som de selger i butikkene sine for å konkurrere med matvareindustriens ofte mer kjente varer. Som regel er kjedenes egne varemerker noe rimeligere enn industriens. Eksempler på slike varemerker er First Price (NorgesGruppen), Xtra (Coop), Prima (REMA 1000), Bunnpris (Bunnpris) og Effekt (Europris).
Holocaust i Polen
Alle deler av det sofistikerte tyske byråkratiet var involvert i myrderiene, fra innenriks- og finansministeriet til tyske firmaer og de statseide jernbanene. Minst 98 prosent av jødene i Polen på den tiden ble myrdet. Det er anslått at rundt 350,000 polske jøder overlevde holocaust.
Personvalg
Et personvalg er et valg hvor man velger en foretrukken person (og ikke fortrinnsvis partiliste) til en institusjon, for eksempel et lederverv eller som medlem av en forsamling.
Personvalg forbindes ofte med flertallsvalg i enmannskretser slik man har bl.a. i Storbritannia, USA, India og mange andre stater. Personvalg inngår normalt som en del av et representativt demokrati. Færøyene er et land som benytter personvalg i alle typer valg.
Preferansevalg er personvalg med flere kandidater, og listevalg med frie eller åpne lister regnes som personvalg.
Valgordninger i flerpartisystemer kan ha et sterk eller svakt innslag av personvalg. Norske stortingsvalg har et svakt innslag av personvalg ettersom endringer er frivillig og et flertall av velgerne må endre kandidatrekkefølgen for at endringen skal føre til et reelt personvalg.
I andre land kan antallet personer som kan flyttes være begrenset, man kan ha sperregrense (som ved norske fylkestingsvalg), eller ha kvotesystemer som påvirker personvalget.
Et sterkt innslag av personvalg betyr i teorien at én enkelt stemme til en kandidat kan flytte denne kandidaten til toppen (eller bunnen) av lista. Med sterkt innslag av personvalg har velgerne makt til å endre rekkefølgen som de vil. Norske kommunevalg har et sterkt innslag av personvalg, og dersom ingen på lista er forhåndskumulert får man et helt fritt personvalg.
Hongnong Wang
Kongen av Hóngnóng (tradisjonell kinesisk: 弘農王; forenklet kinesisk: 弘农王; hanyu pinyin: Hóngnóng Wáng; født 173 eller mer sannsynlig 176, død 6. mars 190), født Liú Biàn (劉辯), posthumt navn Prins Huái av Hóngnóng (弘農懷王), også kalt keiser Shào av Hàn (漢少帝; 汉少帝; Hàn Shàodì), var den trettende keiseren av det senere kinesiske Han-dynastiet, kjent som det senere Han eller Det østlige Han-dynasti, i en periode i 189, i den konfliktflyte perioden i overgangen mellom slutten av Hàn-dynastiet og de tre rikers tid. Han kom til makten etter Han Lingdis død og ble først avsatt og siden forgiftet av krigsherren Dong Zhuo.
Calliclytus
Calliclytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Åndsverk
Et åndsverk er et litterært, vitenskapelig eller kunstnerisk menneskeskapt verk. Etter norsk lov omfatter dette verk av enhver art og uttrykksmåte, såfremt det er preget av et visst minimum av skapende innsats fra opphavsmannens side (verkshøyde). Den som skaper et åndsverk har opphavsrett til verket, og denne oppstår automatisk idet verket blir skapt, uavhengig av formaliteter. Åndsverkloven § 2 inneholder en liste over de mest praktiske formene for åndsverk, men denne listen er ikke uttømmende.
Calliclytus
Utseende
Forholdsvis små, rødbrune og svarte trebukker. Artene minner overflatisk om maur. Antennene er tynne og mindre enn halvparten så lange som kroppen. Hodet er forholdsvis stort og bredt. Pronotum har rundede sider og er nærmest kuleformet sett ovenfra. Dekkvingene er jevnbrede, med et lyst tverrbånd litt foran midten. Beina er middels lange.
Utbredelse
Slekten er utbredt i Vestindia (Cuba og Den dominikanske republikk).
Kevin Heffernan
Kevin Heffernan (født i West Haven i Connecticut) er en amerikansk skuespiller og komiker. Han er medlem av komikergruppen Broken Lizard, som er mest kjent for å ha medvirket i filmkomedier. I hans siste film, The Dukes of Hazzard, ble han ikke kreditert som Broken Lizard-medlem.
Heinrich Rudolf Hertz
Heinrich Rudolf Hertz (født 22. februar 1857, død 1. januar 1894) var en tysk fysiker. SI-enheten hertz for frekvens har fått navn etter ham. I 1888 var han den første som beviste eksistensen av elektromagnetisk stråling ved å bygge et apparat som kunne sende ut radiobølger.
Hertz var født i Hamburg i Tyskland, i en jødisk familie som konverterte til kristendommen. Hans far var advokat i Hamburg, og hans mor var datter av en lege. På skolen viste han interesse for både naturvitenskap og språk, og lærte blant annet arabisk og sanskrit. Han studerte senere naturvitenskap i Dresden, München og Berlin. Han var student hos Gustav Kirchhoff og Hermann von Helmholtz. Han tok doktorgraden i 1880 og var hos Helmholtz inntil han i 1883 fikk en undervisningsstilling i teoretisk fysikk ved Universitetet i Kiel. I 1885 ble han professor ved Universitetet i Karlsruhe, der han oppdaget elektromagnetiske bølger.
Han døde i Bonn, 36 år gammel, av blodforgiftning. Hans nevø Gustav Ludwig Hertz fikk Nobelprisen i fysikk i 1926, og Gustavs sønn Carl Hellmuth Hertz oppdaget medisinsk ultralyd.
Fire with Fire
Fire with Fire er en amerikansk actionfilm fra 2012, regissert av David Barrett. Hovedrollene spilles av Josh Duhamel, Bruce Willis og Rosario Dawson. Duhamel spiller en brannmann som blir tvunget til å konfrontere en nynazistisk morder. Filmen ble sluppet direkte på DVD og Blu-ray i USA, den 6. november 2012.
Sammendrag
Etter en veldig slitsom dag på jobb, går brannmannen Jeremy Coleman innom en butikk for å kjøpe litt mat. Der blir han vitne til at en mann og hans sønn blir brutalt myrdet av Hagan, en nynazistisk forbryter. Jeremy klarer bare så vidt å unnslippe med livet i behold. Politi-etterforsker Mike Cella (Bruce Willis), hvis partner ble myrdet av Hagan under en tidligere etterforskning, ser en mulighet til å endelig få rettferdighet for sin gamle venn og kollega. Hagan blir arrestert, og Jeremy identifiserer ham uten problemer. Imidlertid viser Hagan at han vet godt at det er Jeremy som har pekt ham ut, ved å si Jeremys fulle navn, hjemmeadresse og personnummer.
I påvente av rettssaken blir Jeremy tvunget til å endre etternavnet sitt til Douglas, og oppgi hele sin karriere som brannmann da han blir plassert i et vitnebeskyttelsesprogram. Selv om Jeremy finner den nye tilværelsen sin veldig vanskelig, finner han trøst i en gryende romanse med Talia Durham, en US Marshal som skal beskytte ham. Hagans advokat klarer å få ham løslatt fra fengsel i ukene frem mot rettssaken. Kort tid senere blir Talia alvorlig skadd av en leiemorder sendt av Hagan. Han kontakter Jeremy, og truer med å drepe alle Jeremy er glad i uansett om Jeremy vitner mot ham under rettssaken eller ikke. Jeremy sverger på å drepe Hagan først, og han forlater frivillig vitnebeskyttelsesprogrammet for å hevne seg på Hagen.
Jeremy reiser hjem til Long Beach i California, hvor han oppsøker en gjengleder i håp om å få hjelp til å ta hevn. De avslår å hjelpe, men de gir ham våpen og ammunisjon. Jeremy finner en av Hagans gjemmesteder, og dreper tre av hans menn. Han etterlater seg rettsmedisinske bevis som ikke kan spores tilbake til ham på grunn av hans status i vitnebeskyttelsen, men disse bevisene får politietterforsker Cella til å tro at Jeremy står bak drapene. Jeremy blir stadig dristigere, og han tar større og større risiko. Han torturerer en av Hagans menn, og konfronterer Hagans advokat for å finne ut hvor Hagan befinner seg.
Barna i Uhlenbusch
Barna i Uhlenbusch (orig: Neues aus Uhlenbusch) er en tysk barneserie som gikk på ZDF fra 1977 til 1982. Serien handlet om livet til noen barn i Uhlenbusch, en oppdiktet landsby i Nord-Tyskland. Det fiktive stedet Uhlenbusch var basert på flere nordtyske landsbyer. Flere av skuespillerne som deltok er fremdeles kjente, f.eks. Moritz Bleibtreu.
Serien ble sendt sporadisk i NRKs Barne-TV fra 1980 til 1989. Den ble sendt uten dubbing, men med norsk fortellerstemme (tilhørende Anne Lie) - noe som gjorde at de yngste barna også fikk kjennskap til tysk språk og intonasjon.
Duisburg
Duisburg er en by med ca. 500 000 innbyggere (2007) i Ruhr-området i det vestlige Tyskland, i delstaten Nordrhein-Westfalen. Den ligger i utkanten av Bergisches Land, der hvor elvene Rhinen og Ruhr flyter sammen. Byens havn er den største innlandshavn i verden. Den har et universitet grunnlagt i 1655 av kurfyrst Friedrich Wilhelm, som i 2003 ble slått sammen med universitetet i Essen.
Duisburg er særlig kjent for kullgruver og stålindustri. Stålproduksjonsområdet er med 230 km² det største i verden.
Historie
Duisburg ble grunnlagt rundt år 420. Den ble nevnt i kjente kilder for første gang i 883.
Romertiden
Arkeologiske undersøkelser viser at dagens markedsplass var i bruk allerede under det første århundre. Den har vært byens hovedmarkedsplass siden 400-tallet. Byen lå ved Hellweg, en viktig handelsvei og et vadested over Rhinen som ble kontrollert av romerne.
Middelalderen
Takket være sin gunstige geografiske beliggenhet ble byen snart en riksby. Duisburg ble medlem i Hansaen. Omkring år 1000 ble Rhinen flyttet vestover fra byen. Dette stanset utviklingen som handelsby og byen ble i stedet ganske landlig. Gerhard Mercators produksjoner og grunnleggingen av et universitet i 1655 gjorde at staden fikk tilnavnet «dannede Duisburg».
I 1666 ble byen del av Preussen, etter å ha tilhørt det tysk-romerske rike.
Andre verdenskrig
Byens status som industriby gjorde den til et mål for allierte bombeangrep under annen verdenskrig. Duisburg ble en av de byer som ble mest bombet under krigen. Mellom den 12. og 13. juni 1941 angrep britiske fly og slapp 445 tonn bomber over Duisburg. 577 engelske bombefly ødela byens eldre deler 12.-13. mai 1943 med 1 599 tonn bomber. 96 000 mennesker ble hjemløse der. Den 22. mai ble byen rammet av 2 000 tonn bomber. Den 14. oktober samme år slapp engelske Lancaster, Mosquito og Halifax 2 018 tonn bomber over byen. Duisburg ble også utsatt for amerikansk artilleri i april 1945.
Totalt 299 bomberaid totalødela nesten hele det historiske bysentrum. 80% av alle bostadshusble helt eller delvis ødelagt.
Etterkrigstiden
Nesten hele byen måtte bygges opp fra grunnen og de fleste historiske landemerker er borte. Duisburg feiret sin 1100-årsdag i 1983. Den 19.juli 2004 skadet en tornado byteateret og deler av city.
Aktbo
Aktbo er en organisasjon som ble stiftet i 2002. Dens formål er å bistå vanskeligstilte på boligmarkedet.
Aktbo er medlem av Velferdsalliansen.
Nikolai Dahr
Nikolai Dahr (født 1987) er en norsk barne- og ungdomsskuespiler fra Oslo. Han er kjent fra Lekestue (2002) og Søsterns verden (1999). Dahr hadde også en birolle i Fjortis.
Vibeke Holth
Vibeke Holth (født 2. april 1974) er en norsk økonom, journalist og redaktør. Hun er siviløkonom fra Norges Handelshøyskole (NHH), har en master i internasjonal økonomi fra Universitetet i Köln og er autorisert finansanalytiker (Certified European Financial Analyst) i regi av NHH/NFF. Holth har tidligere jobbet i Sparebanken Hedmark, ved informasjonsavdelingen til Norges Handelshøyskole og ved Norges Eksportråd/Generalkonsulatet i Düsseldorf, før hun i 2001 ble ansatt som finansjournalist i Kapital.
I Kapital markerte hun seg tidlig som gravende journalist, og Holth er en av journalistene i Norge som har avslørt flest tilfeller av økonomisk kriminalitet. Blant annet fikk hun ros av Økokrim for å ha avslørt bedrageri og økonomisk utroskap av et tosifret millionbeløp i Norges Røde Kors. Retten mente at saken er blant de alvorligste utroskapssaker norsk rett har hatt til behandling
Jørstadmoen skole
Jørstadmoen skole er en fulldelt barneskole på Jørstadmoen i Fåberg (Lillehammer kommune).
Vibeke Holth
Holth avslørte også hvordan Norges den gang største ransmiljø, Tveita-gjengen, investerte flere millioner kroner i gråmarkedsselskapet Screen Media. Artiklene førte til opprullingen av den såkalte Koffertsaken, hvor åtte kriminelle ble dømt til fengsel for heleri av fem millioner kroner mens to strafferettsadvokater ble idømt henholdsvis 6 og 5 måneders betinget fengselsstraff. Det var også Holth som avdekket Norges største personlige skatteunndragelsessak.
Jørstadmoen skole
Skolen ble grunnlagt i 1912 og feiret hundreårsjubileum i 2012. Den gamle delen av skolen ligger på østsiden av fylkesvei 253, mens en nyere del fra 2000 ligger på vestsiden, like ved siden av Jorekstad fritidsbad.
Vibeke Holth
Siden 2009 har Holth jobbet som redaktør i Kapital. Her har hun bl.a. bygget opp magasinet Kapital Reise. Det er også Holth som har stått bak bladets årlige kåring av Norges mektigste kvinner, en kåring som har høstet stor anerkjennelse hos ledende politikere, byråkrater og næringslivsledere.
Zhang Jiewen
Zhang Jiewen (født 4. januar 1986 i Guangzhou i Folkerepublikken Kina) er en kinesisk badmintonspiller. Hun har blant annet et gull fra Sommer-OL 2004 i Athen. Hun representere også Kina under Sommer-OL 2008 i Beijing, Kina, der hun ble slått ut i kvartfinalen.
Jørstadmoen skole
Etter å ha gått ut 7. klasse på Jørstadmoen fortsetter elevene vanligvis på Smestad ungdomsskole.
Vibeke Holth
Holth er per 2015 styremedlem i Partnership for Change, Seema og Positiv Opplæring.
GRUs tolvte direktorat
GRUs tolvte direktorat - eller egentlig Generalstabens Hoveddirektorats tolvte direktorat - er en del av den militære etterretningen i Russland som hovedsakelig arbeider med Informasjonskrigføring. Direktoratet er av USA blant annet tillagt skyld for å ha forsøkt å påvirke Presidentvalget i USA 2016. Noen underenheter (FPN 26165 og FPN 74455) er også tillagt samarbeid med hackergruppen Fancy Bear
Den 24. august 2020 varslet Stortinget om at de folkevalgte var blitt utsatt for et stort dataangrep hvor E-poster, kontonumre, personnumre, bankinformasjon og andre personopplysninger fra ansatte og stortingspolitikere ble stjålet i et omfattende dataangrep. GRU ble senere tillagt skyld for angrepet.
Astrid Langjord
Astrid Langjord (født 1885 i Vefsn, død 1955) var bondekone, dikter og organisasjonskvinne.
Astrid Langjord var født på Myrnes ved Fustvatnet. Moren var Berit Danielsdtr., og faren var læreren Olaus Ottesen Myrnes, som døde da Astrid var fem år gammel. Da flyttet moren med fire småjenter hjem til Langjorda i Bjørnådalen. Nitten år gammel giftet Astrid seg med onkelen Harald Langjord, som kom hjem til Bjørnådalen etter å ha vært gullgraver i Amerika.
Astrid skrev dikt og noveller for håndskrevne lagsblad og for bladet Skuld. I 1951 ga hun ut diktsamlingen Flyg mine fuglar og i 1956 Ei lita gjente gøymer seg.
I 1984 gav Vefsn kulturstyre ut samlingen Skrifter 1909-1955.
Ungdomsstraff
Ungdomsstraff er en straffart i norsk strafferett tilpasset unge lovbrytere som var under 18 år på gjerningstidspunktet. Straffarten ble innført 1. juli 2014 som et alternativ til ubetinget fengsel.
Ungdomsstraff innebærer at ungdom under 18 år som har begått alvorlig og gjentatt kriminalitet, skal gå gjennom en såkalt «gjenopprettende rettsprosess», som involverer gjerningspersonens nettverk, ofre og hjelpeapparatet, og der straffereaksjonen blir individuelt tilpasset.
Straffarten er hjemlet i kapittel 8 a i lov om straff.
Gjenopprettende prossess
Konfliktrådet er ansvarlig for utførelsen av ungdomsstraffen etter at vedkommende har vært i retten. Unge mellom 15 og 18 år kan bli dømt til ungdomsstraff. Det kreves at både lovbryteren og verge samtykker for at prosessen skal kunne skje. Det kreves også motivasjon til endring av adferd og egeninnsats av den straffedømte. Det blir gjort en personundersøkelse om hvor effektiv straffen vil være for den dømte.
Prosessen innebærer ungdomsstormøte, ungdomsplan og oppfølgingsteam.
I ungdomsmøtet møtes den tiltalte den fornærmede. På møtet vil konsekvensene av den kriminelle handlingen og skadevirkningene bli forklart. Det settes også opp en ungdomsplan som lovbryteren må følge. Den kan settes opp av politiet, kriminalomsorgen, skole, familiekontor, barnevern og andre fra vedkommendes nettverk. Hver plan blir tilpasset hver enkelt og kan gjerne inneholde krav om oppmøte på skolen, deltakelse på behandlingstilbud (F.eks. sinnamestringkurs, ruskontroll), fritidsaktiviteter også lignende. Oppfølgningsteamet skal sørge for at vedkommende følger programmet og mester det. Oppfølgingen kan vare i opptil tre år. Hvis planen ikke følges kan den bli strammet inn eller at lovbryteren må sone resten av dommen i fengsel.
Sean Ryder
Sean Ryder (født 18. juni 1987) er en britisk vannpolospiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Mutter (andre betydninger)
Mutter kan referere til:
Ingrid Näslund
Ingrid Sofia Kristina Näslund (født 31. juli 1934 i Säffle) er en svensk tidligere politiker (Kristdemokraterna), som mellom 1991 og 2000 var riksdagsmedlem for Kristdemokraterna, innvalgt fra Göteborg kommunevalgkrets. Hun var blant annet medlem av Utdanningsutvalget. Näslund var andre nestleder i Kristdemokraterna mellom 1990 og 1993. Senere har hun vært nestleder for Kristdemokratiskt Internationellt Center.
Eric von Rosen
Carl Gustaf Bloomfield Eric von Rosen, (født 2. juni 1879 i Stockholm, død 25. april 1948 på Skeppsholmen i Stockholm) var en svensk adelsmann (greve), etnograf, oppdagelsesreisende og godseier.
På sin eiendom Rockelstad anla han den første av de private naturparkene i Sverige, deriblant Jaktstuguskogens naturreservat. I 1929 forærte han en verdifull samling frimerker til Postmuseet i Stockholm.
I 1930- og 1940-årene var han aktiv innen den svenske nazistiske bevegelsen.
Etnograf og oppdagelsesreisende
Eric von Rosen studerte etnografi ved Naturhistoriska riksmuseet i Stockholm. Som etnograf deltok han i ekspedisjonen som Erland Nordenskiöld gjorde i 1901–1902  til grensetraktene mellom Argentina og Bolivia. Denne ekspedisjonen ble i stor grad finansiert av von Rosen. Gjenstandene som ble innsamlet blant flere indianerstammer ble gitt til det svenske Riksmuseet. I 1911–1912 utrustet og ledet von Rosen en forskningsreise gjennom Afrika, den såkalte Rhodesia-Kongoekspedisjonen, for blant annet å studere den så godt som ukjente batwa-stammen ved Bangweulusjøen, et folk som til da var blitt sett av få hvite. Også fra denne ekspedisjonen fikk Riksmuseet en større samling gjenstander til sin etnografiske avdeling; vesentlig fra Rhodesia, men også noe fra stammer i Kongo, Uganda og Tysk Øst-Afrika. von Rosen fikk Vetenskapsakademiens Linnémedalje i gull og ble i 1938 æresdoktor i filosofi i Köln.
Erik von Rosen var hedersledamot ved Universitetet i Uppsala.
Fly til Finland
von Rosen anskaffet i 1918 et Thulin-fly som han sammen med løytnant Nils Kindberg fløy fra Umeå til Vasa. Han ga flyet til Finland og la dermed grunnlaget for Finlands flyvåpen. Ettersom von Rosen brukte svastika som sitt personlige bumerke, som symbol for lys og lykke (uten politiske konnotasjoner), merket han flyet med en blå svastika på hvit bunn. Dette kom til å bli det finske flyvåpenets symbol helt fram til etter andre verdenskrig. . I 1918 ble von Rosen tildelt det finske Frihetskorsets orden av 2. klasse.
Nazistisk aktivitet
I likhet med sin bror Clarence var Eric von Rosen i 1930- og 1940-årene aktiv nazist, blant annet som en av grunnleggerne av Nationalsocialistiska Blocket, en organisasjon som hadde sterke nazistiske sympatier. .
Eric von Rosen ble kjent med den senere tyske nazilederen Hermann Göring da han i 1920 engasjerte Göring til å fly seg til sitt slott i Rockelstad. Ved denne anledningen traff Göring von Rosens svigerinne Carin von Kantzow, som han i 1923 giftet seg med. Göring hadde i årene frem til andre verdenskrig ofte kontakt med sine inngiftede svenske slektninger, og greveparet von Rosen var ofte på besøk hos Carin og Hermann Göring i Tyskland.
Googol
En googol er tallet 1 etterfulgt av 100 nuller – mer matematisk korrekt skrevet som 10100. Uttrykket googol ble funnet opp i 1938 av Milton Sirotta, den ni år gamle nevøen til matematikeren Edward Kasner. Googolen har liten matematisk betydning, da den er praktisk ubrukelig, men den har blitt et slags «kulttall» – blant annet er nettsøkemotoren Google oppkalt etter googolen. Det kan også kalles ti seksdesilliard.
En googol med siffer
10,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000
Berthold von Stauffenberg
Berthold greve Schenk von Stauffenberg (født 15. mars 1905 i Stuttgart i Tyskland, død 10. august 1944 i Berlin) var en tysk jurist og marineoffiser som ble henrettet av naziregimet på grunn av sin medvirking i 20. juli-attentatet mot Hitler.
Bakgrunn
Han tilhørte en av de eldste og fornemste sydtyske aristokratiske og katolske familier, og var sønn av den württembergske overhoffmarskalk greve Alfred Schenk von Stauffenberg og Caroline, født grevinne Üxküll-Gyllenband. Han var tvillingbror av greve Alexander Schenk von Stauffenberg, og eldre bror av greve Claus Schenk von Stauffenberg.
Etter å ha avsluttet jusstudiet ble han 1927 privatdosent i internasjonal rett ved Kaiser-Wilhelm-Institut i Berlin. Mellom 1931 og 1933 arbeidet han ved Den internasjonale domstolen i Haag som ekspert på sjøkrigsrett.
Annen verdenskrig, arbeid mot Hitler
På dagen for attentatet var Berthold von Stauffenberg i Bendlerstraße og organiserte forbindelsene til marinens overkommando. Han ble arrestert om natten den 21. juli, og 10. august samme år dømt til døden av folkedomstolen (Volksgerichtshof) og hengt samme dag.
Generalavtalen om toll og handel
I 1994 ble avtalen revidert, og omfattet deretter landbruksvarer, tjenester og immaterielle rettigheter. Den nye avtalen, som 125 stater sluttet seg til, opprettet Verdens handelsorganisasjon (WTO) som erstatning for GATT.
Karihaugen
Karihaugen er et strøk i Bydel Alna i Oslo. Det ligger like ved kommunegrensen mot Lørenskog, og grenser mot Ellingsrud i vest og Høybråten i nord.
Karihaugen ble utbygget som boligstrøk på 1970-tallet, med både høy- og lavblokker. Stedet har også en del næringseiendommer, med blant annet hovedkontoret til Staples og en Bring Cargo-terminal.
Mange av veiene på Karihaugen har navn etter malere, slik som for eksempel Per Krohgs vei, Ludvig Karstens vei og Henrik Sørensens vei.
Gao Ling
Gao Ling (født 14. mars 1979 fra Wuhan i Folkerepublikken Kina) er en kinesisk badmintonspiller. Hun har tilsammen fire olympiske medaljer, to gull, et sølv og en bronsemedalje.
Helena Höij
Helena Margareta Höij (født Svensson 20. desember 1965 i Angered) er en svensk politiker (Kristdemokraterna) og statsforvalter. Hun var ordinært riksdagsmedlem 1998–2006, innvalgt for Stockholms kommunevalgkrets. Etter riksdagvalget 2002 ble hun utnevnt til Riksdagens tredje vara som talman, tilsvarende den norske stortingspresidenten.
Siden 1. november 2022 har hun vært landshøvding i Dalarnas län, et embete som tilsvarer statsforvalter i Norge.
Biografi
Höij er født og oppvokst i Jönköping og studerte ved Linköpings tekniske høyskole, men bodde senere i Smedslätten, Bromma. Det var under studiene at hennes politiske engasjement begynte gjennom et fulltidsoppdrag som president for Linköpings teknologers studentforening, LinTek. I 1991/92 var hun formann i Sveriges Förenade Studentkårer. I Riksdagen var hun blant annet engasjert i grunnlovsspørsmål og har sittet i Konstitusjonskomiteen, men også i Skattekomiteen og som vara i Kulturkomiteen. Utenfor Riksdagen har hun hatt oppdrag som medlem av länsstyret i Stockholm, styremedlem i Riksskatteverket og som styreleder for Naturhistoriska museet. Hun var styreleder for Hjälpmedelsinstitutet mellom 2007 og 2013. Höij har også sittet i partiledelsen for Kristdemokraterna.
Siden 2014 har Helena Höij vært medlem av styret for Enskilda Högskolan i Stockholm og siden 2019 skolens styreleder.
Mellom 2007 og 2011 jobbet Höij i Kristdemokraterna sin partiorganisasjon, først som organisasjonssjef og deretter i 2009 som stabssjef ved Kristdemokratenes parlamentariske kontor. Mellom 2013 og 2014 jobbet hun i regjeringskontoret med koordineringen av statsrådsforberedelsen.
Tidligere har hun jobbet som kvalitetsrevisor med kvalitetsrevisjoner av virksomheter.
Siden 2017 har Höij jobbet innenfor hjelpeorganisasjoner, først som leder for den internasjonale prosjektavdelingen ved Läkarmissionen, deretter som operativ strateg i Erikshjälpen.
Helena Höij er gift med tidligere foreningsdirektør og sjefredaktør Magnus Höij. Hun har tre barn.
Magister equitum
Magister equitum var en embetstittel som ble valgt av, og fjernet med, diktatoren i Den romerske republikk. Magister equitumen fungerte som diktatorens hovedoffiser, og det var for oftes diktatorens egen oppgave å velge ut en, hvis ikke senatet hadde en egen kandidat. En diktator kunne ikke være uten en magister equitum som assistent. Når diktatoren var fraværende, ble rollen ført over til han. Magister equitum fikk et tilsvarende imperium som en praetor, så det var ofte en forutsetning av han hadde vært praetor før han tiltrådte som magister equitum. Den mest berømte magister equitum er sannsynligvis Marcus Antonius, som fungerte under Julius Cæsars første diktatorembete.
Nymark Idrettslag
Nymark Idrettslag er et idrettslag fra Årstad bydel i Bergen, stiftet 21. april 1921. Klubben driver med fotball, sykling, friidrett og trim.
Sykling
På 1960-tallet var Nymark Idrettslags sykkelklubb en av Norges største, og Edvald Boasson Hagen startet sin sykkelkarriere her.
Dilobinae
Dilobinae er en gruppe av sommerfugler som hører til den store familien nattfly (Noctuidae). Det er bare funnet en art i Norge, blåhodefly (Diloba caeruleocephala).
Vekslende plassering
Blåhodeflyet står litt for seg selv systematisk, og har blitt plassert i ulike grupper. I tillegg til å bli regnet til nattflyene, har det vært plassert i familien tannspinnere (Notodontidae), eller i en familie for seg, Dilobidae.
Utseende
Et middelsstort (vingespenn 36 – 40 mm) nattfly. Forvingene er gråblå-spraglete med en påfallende, hvit tegning som ser ut som et liggende åttetall (eller uendelighets-tegn), denne er rammet inn av en V-formet tegning av tynne, mørke, bølgete linjer. Bakvingene er bleke med en svart flekk ved bakhjørnet. Larven er lysegrå med en bred, gul stripe langs hver side. Den har mange, svarte vorter, fra disse kommer det korte, stive børster.
Levevis og utbredelse
Larven lever på ulike busker og trær i rosefamilien. Arten forekommer i Europa, bortsett fra lengst i nord, mot øst til Syria og Armenia. I Norge er blåhodeflyet funnet på Østlandet og vestover til Vest-Agder, men den er sjelden.
Zheng Bo
Zheng Bo (født 26. november 1983 i Hunan i Folkerepublikken Kina) er en kinesisk badmintonspiller. Han fikk sin olympiske debut da han representere Kina under Sommer-OL 2004. Han representerte også Kina under Sommer-OL 2008 i Beijing, Kina, der han ble slått ut i andre runde.
Joen Rasmussen
Han vokste opp i Sørvágur som sønn av kjøpmann Ole (Ólavur) Rasmussen og hustru Cathrine Malene Niclasen. Moren var halvsøster av Daniel Niclasen, «rike Dánjal». Selv giftet han seg med rike Dánjals datter, Eva Niclasen. Faren drev fra 1882 en kjøpmannsforretning, som Joen Rasmussen overtok i sitt eget navn i 1908. Forretningen solgte kolonialvarer, melvarer, jernvarer og manufaktur, og eksporterte fiskeprodukter, ullvarer, fjær med videre. Han drev også fiskebåtrederi og dampskipsekspedisjon for DFDS.
Rasmussen var medlem av sognestyret (kommunestyret) i Sørvágur 1903–1909 og 1915–1926, herav formann 1916–1924. Han var innvalgt på Lagtinget fra Vágar 1914–1920 og 1936–1943. Han var først partiløs, men tilsluttet seg snart Sambandsflokkurin. Det var i stor grad Rasmussens fortjeneste at partiet fikk en sterkere stilling på Vágar.
Johannes Terwogt
Johannes Hester Lambertus Terwogt (født 18. mai 1878 i Oude Wetering, død 22. januar 1977 i Amsterdam) var en nederlandsk roer som deltok i de olympiske leker 1900 i Paris.
Terwogt vant en olympiske sølvmedalje i roing under Sommer-OL 1900 i Paris. Han var med på båten med roere fra roklubben Minerva Amsterdam som kom på andreplass i den andre finalen i firer med styrmann bak Tyskland. De andre roerne var Coenraad Hiebendaal, Geert Lotsij, Paul Lotsij og Hermanus Brockmann som var styrmann.
Føroya Kommunufelag
Føroya Kommunufelag (FKF, «Færøyenes Kommuneforening») var en interesseorganisasjon for kommuner på Færøyene. Organisasjonen omfattet alle kommuner som ikke er medlemmer av Kommunusamskipan Føroya. Den 1. januar 2014 slo de to organisasjonene seg sammen til Kommunufelagið.
Worcester County (Massachusetts)
Worcester County er et fylke i den amerikanske delstaten Massachusetts. Det ligger i den nordvestlige delen av staten og det grenser mot Middlesex County og Norfolk County i øst, Hampden County i sørvest, Hampshire County i vest, Franklin County i nordvest, Cheshire County, New Hampshire og Hillsborough County, New Hampshire i nord, Providence County, Rhode Island, Windham County, Connecticut og Tolland County, Connecticut i sør.
Worcester Countys totale areal er 4,090 km² hvorav 171 km² er vann. I 2000 hadde fylket 750,963 innbyggere, og administrasjonssenteret ligger i byen Worcester.
Bangor (Wales)
Bangor er en by i Gwynedd, i det nordlige Wales. Den er en av de minste byene med status som city i Storbritannia. Av de ca. 20 000 innbyggerne er omkring en tredjedel studenter ved University of Wales.
Byen vokste opp omkring en katedral som ble grunnlagt av St. Deiniol tidlig i det 6. århundre. Navnet Bangor kommer fra et walisisk ord for et inngjerdet område; antagelig viser det til området katedralen lå på. Den nåværende katedralen er bygget langt senere, og har blitt endret en rekke ganger. Bangor bispedømme er et av de eldste bispeseter i Storbritannia.
Joseph O’Regan
Joseph O’Regan (født 22. juni 1991) er en britisk vannpolospiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Gyllentoppkakadu
Gyllentoppkakadu eller gyllentoppkakadue (Cacatua sulphurea) er en papegøyefugl som lever på Sulawesi og på De små Sundaøyer.
Joseph Clemens av Bayern
Joseph Clemens av Bayern (født 5. desember 1671 i München, død 12. november 1723 i Bonn) var fra 1688 til 1723 erkebiskop av erkebispedømmet Köln.
Bakgrunn
Joseph Clemens var tredje sønn av kurfyrst Ferdinand Maria av Bayern og hans hustru Henriette Adelaide av Savoyen. Han hadde seks søsken.
Karriere
Han ble allerede i unge år, mot sin vilje, utvalgt til den geistlige stand og oppdratt i overensstemmelse med det. I 1683 ble han koadjutor til bispedømmet Regensburg, i 1684 til Freising og i 1685 til fyrstprostiet Berchtesgaden.
Etter fyrstbiskop Albert Sigmunds død i 1685 ble han biskop av Regensburg og Freising. Selv om han fremdeles var mindreårig, ble han bekreftet i embedet av pave Innocent XI. I 1688 ble han, som 17-åring, ved hjelp av sterk støtte fra keiser Leopold I og pave Innocent, erkebiskop av Köln. Kölns domkapitel hadde egentlig ønsket seg Wilhelm Egon av Fürstenberg.
På grunn av valget av Joseph Clemens til erkebiskop av Köln kom det til den pfalziske arvefølgekrig med Frankrike (1688–1697), som forhindret erkebiskopen fra å slå seg ned i sitt nye domisil ved Bonn. I 1689 ble vannslottet i Brühl ødelagt av franskmennene, og kort etter erkebiskopens tilbakevendelse begynte han med gjenoppbygningen. I 1694 ble han også biskop av Liège. Imidlertid krevet paven at han skulle gi fra seg bispedømmene Regensburg og Freising. Samme år ble han koadjutor til bispedømmet Hildesheim og la ned bispeembedet i Regensburg og Freising. Dog ble han allerede i 1695 gjenvalgt av domkapitlet i Regensburg.
Kort før utbruddet av den spanske arvefølgekrig inngikk han forbund med Ludvig XIV av Frankrike. Bonn ble derfor okkupert av keisertro tropper, og Joseph Clemens flyktet i fransk eksil ved Namur. Samme år ble han igjen biskop av Hildesheim. Fra 1704 oppholdt han seg i Lille, og fra 1709 til 1714 i Valenciennes. I Lille mottok han 1706 bispevielsen fra biskopen av Cambrai, samme år ble han lyst fredløs av keiseren.
Ved freden i Baden og Rastatt fikk han alle sine verdigheter og land tilbake. Ved tilbakevendelsen til Bonn i 1715 hadde han med seg Konstanze de Grousselier. Han hevdet etter bispevielsen å ikke lenger ha noe intimt forhold til henne, noe som etter hans barns fødsler imidlertid ikke kan stemme.
Joseph Clemens fikk tre barn, to av dem med Konstanze de Grousselier, en sønn og en datter: grev Jean Baptiste Victor de Grosberg-Bavière (1706–1768) og grevinne Antoine Levin de Grosberg-Bavière (1710–1757). I tillegg fikk han en sønn, Emanuel de Bavière, med Anna Franziska de Louchier.
Joseph Clemens døde 12. november 1723 i Bonn. Han ble, som sine Wittelsbachforgjengere på erkebispestolen i Köln, bisatt foran Trekongerkapellet i den indre del av Kölnerdomen.
Episkopalgenealogi
Hans episkopalgenealogi er:
Tambunan
Kommunikasjonsmessig knyttes distriktet sammen med en vei i nord/sørlig retning til Ranau og Tenom, og en vei i vestlig retning til Kota Kinabalu.
Tambunan-distriktet ble opprettet den 1. januar 1962.
Byen
Byen Tambunan ligger i de sentrale delene av distriktet, og har 2 553 innbyggere.
Dominatet
Dominatet (284-476 e.kr), det sene Romerriket, var den siste av de to fasene av Romerriket og en sentral del i utviklingen av europeisk rettshistorie. Den første fasen var principatet og dominatet var den «despotiske» senere regjeringsfasen. Historiske perioder er konstruksjoner fremmet av historikere, og dominatet er forstått som å ha begynt med styret til keiser Diokletian i 284 etter krisen i det tredje århundret (235–284) og endte med Vestromerrikets sammenbrudd i 476, eller med styret til Justinian I den store (527 til 565) eller med Herakleios (610 til 641). I den østlige halvdelen av Romerriket, og særlig fra tiden med Justinian I, utviklet systemet dominatet seg til autokratisk enevelde.
Begrepet Dominatet er avledet fra latinske dominus, som betyr herre. Denne formen for tiltale, allerede benyttet av slaver for sine eiere og herrer, ble benyttet på keisere fra det julo-claudiske dynasti (det første dynasti), men ikke konsekvent. Tiberius i særdeleshet er sagt å ha rakket ned på det som spyttslikkeri. Det ble derimot vanlig under Diocletian, som derfor er et logisk valg som den første hersker av det «tidlige» dominatet ettersom han oppga de tidligere titlene Imperator Caesar for de nye Dominus Noster.
Emma Klingenberg
Emma Klingenberg (født 18. mai 1992 i Faaborg) er en dansk orienteringsløper som representerer den svenske klubben Järla Orientering.
Emma Klingenberg har siden 2012 preget resultatlistene i den internasjonale senioreliten. Individuelt har hun to verdenscupseire som sine største meritter, men sammen med sine danske lagkamerater har hun to sølv- og to bronsemedaljer i stafettsammenheng fra VM.
Sturmbock-Stellung
Sturmbocklinjen var en tysk forsvarslinje i Nord-Finland. Flankesikringen til Sturmbuck-Stellung gikk nordover inn i Norge, der det ble etablert forsvarsstillinger blant annet ved Joppevárri i Kautokeino, hensikten var å unngå omgåelse av Sturmbocklinjen gjennom Norge.
Anlegget i nærheten av Järämä ( Kilpisjärvi) besto av grøfter, MG og PAK stillinger med observasjonsposter. Stillingene ble utbygd i 1942 av pionerene fra den tyske hæren, ingeniører fra organisasjonen Todt og  sovjetiske krigsfanger. Totalt var 3000 menn med på byggingen av forsvarslinjen. Sturmbocklinjen tjente som beskyttelse av havner i det okkuperte Norge. I oktober 1944 var linjen forsvart av 7. Gebirgsjäger-divisjonen med omtrent 12 000 soldater i forbindelse med den finsk-tysk Lapplandskrigen. Etter tilbaketoget av tyske tropper fra Nord-Norge og Petsamo ble Sturmbockposisjonen forlatt i begynnelsen av januar 1945 uten kamp.
Anlegget har blitt restaurert i en lengde på 1200 meter. Det ligger i Järämä museum med kopier av ulike trehytter, skyttergraver og en artilleri-posisjon med en tysk 75-mm anti-tank kanon.